cyanic-selkie/wikianc huggingface dataset:
Alakurtti
Sotien aika
Vuonna 1940 Alakurtti oli luovutettava muun Sallan silloisen itäosan myötä Neuvostoliitolle talvisodan päättäneen Moskovan rauhansopimuksen mukaan. Alakurtin alueesta tuli osa 1940 perustettua, neuvostoterminologian mukaan ”itsenäistä” Karjalais-suomalaista neuvostotasavaltaa ja sen Kiestingin piiriä. Jatkosodassa Pohjois-Suomesta toimineet ja siis natsi-Saksan armeijan alaisuudessa olleet suomalaisjoukot valtasivat alueen 1941, josta ne kuitenkin joutuivat vetäytymään Moskovan välirauhansopimuksen mukaan 1944. Toisen maailmansodan aikana Alakurtissa toimi yksi Stalag 309:n alainen sotavankileiri.
Neuvostoliiton aika
1990-luvun alussa, kun Neuvostoliiton joukkojen vetämiseen yhdistyneestä Saksasta liittyi saksalaisten rahoittama muualle sijoitettujen venäläisten sotilaskylien rakentamisprojekti: suomalainen Rakennusliike Puolimatka rakensi saksalaisten kanssa Alakurttiin yhdessä 600 kerrostalohuoneistoa kunnallistekniikoineen.
Céline Dion
Kaupallinen menestys
18-vuotiaana Celine näki Michael Jacksonin televisiossa, ja hän sanoi Angélilille haluavansa myös tähdeksi. Celine muutti ulkonäköään: hän leikkautti hiuksensa ja korjautti hampaitaan, joiden takia eräs quebeciläinen huumorilehti oli nimennyt hänet Canine Dioniksi. Hän aloitti myös englannin kielen kohentamisen, ja myöhemmin siitä oli hyötyä, kun hän menestyi Pohjois-Amerikan markkinoilla.
Vuonna 1987 hän teki levyn Incognito, joka menestyi hyvin Kanadan ranskankielisen väestön keskuudessa. Hän nautti tähteydestä ja sai useita Felix-palkintoja, ja levyjä myytiin runsaasti. Sveitsiläiset lauluntekijät Atilla Şereftuğ ja Nella Martinetti olivat kiinnostuneita hänestä, ja hänet valittiin edustamaan Sveitsiä vuoden 1988 Eurovision laulukilpailussa, jossa hän lauloi kappaleen ”Ne partez pas sans moi” (suom. Älkää lähtekö ilman minua). Dionin voitettua jännittäväksi muodostuneessa ääntenlaskussa Ison-Britannian yhdellä pisteellä Dublinissa 30. huhtikuuta 1988 järjestetyn kilpailun hänen uransa Euroopassa sai hyvän vauhdin ja hän sai tunnustusta myös ympäri maailmaa, kuten Neuvostoliitossa, Lähi-idässä, Japanissa ja Australiassa.
Reino Kuuskoski
Reino Iisakki Kuuskoski (18. tammikuuta 1907 Loimaa – 27. tammikuuta 1965 Helsinki) oli suomalainen virkamies ja juristi, joka toimi eduskunnan oikeusasiamiehenä vuosina 1946–1947 ja korkeimman hallinto-oikeuden presidenttinä vuosina 1958–1965. Hän oli myös Suomen pääministerinä puolipoliittisessa virkamieshallituksessa neljän kuukauden ajan vuonna 1958 sekä oikeusministerinä vuosina 1953–1954. Hän osallistui lukuisten lautakuntien, komiteoiden ja muiden yhteiskunnallisten elinten toimintaan.
Céline Dion
Kaupallinen menestys
Celine Dionin ensimmäinen englanninkielinen levy Unison (1990) lisäsi edelleen hänen kansainvälistä kuuluisuuttaan siitä julkaistulla top-5:een nousseella singlellä ”Where Does My Heart Beat Now”. Dion sai myös ensimmäisen tunnustuksensa RIAA:lta, kun hän myi platinaa Yhdysvalloissa. Hänen varsinainen kansainvälinen läpimurtonsa tuli kuitenkin, kun hän lauloi alkumusiikin Disneyn menestyselokuvassa Kaunotar ja hirviö yhdessä Peabo Brysonin kanssa. Kappale oli Yhdysvaltojen listojen kärjessä viisi viikkoa ja hän sai Oscarin parhaimmasta elokuvaan tai televisioon tehdystä kappaleesta ja Grammy-palkinnon parhaasta duo- tai yhtyelauluesiintymisestä. Pian Unisonin ilmestymisen jälkeen Celine näytteli television minisarjassa Des fleurs sur la neige (suom. Kukkia lumella). Hän esitti nuorta Elisa-nimistä naista, jonka elämä oli vaikeaa ja jota pahoinpideltiin. Celine nautti roolistaan ja on siitä lähtien ollut kiinnostunut elokuvissa näyttelemisestä.
Reino Kuuskoski
Kuuskoski oli presidentti Urho Kekkosen ystävä ja pitkäaikainen tukija. Puoluekannaltaan Kuuskoski oli maalaisliittolainen, vaikka ei ollutkaan varsinainen poliitikko.
Céline Dion
Kaupallinen menestys
Dionin omaa nimeä kantavalla levyllä vuonna 1992 oli kappale ”Kaunotar ja hirviö”. Tällä levyllä oli myös neljä muuta menestykseksi noussutta kappaletta: ”Love Can Move Mountains”, ”Water From the Moon”, ”If You Asked Me To” ja ”Did You Give Enough Love”. Albumi myi kaksinkertaista platinaa Yhdysvalloissa ja kuusinkertaista platinaa Kanadassa ja toi hänelle myös useita palkintoja, kuten Juno Awardsin ja World Music Awardsin "vuoden parhaiten myyvästä kanadalaisesta naisartistista".
Reino Kuuskoski
Ura juristina ja virkamiehenä
Kuuskosken vanhemmat olivat pankinjohtaja, hovioikeuden auskultantti Oskar Mauritz Lindström ja Lyyli Kuuskoski. Kuuskoski kirjoitti ylioppilaaksi vuonna 1926, suoritti ylemmän oikeustutkinnon 1932, sai varatuomarin arvon 1935 ja valmistui lakitieteen kandidaatiksi 1936. Opiskeluaikanaan hän oli vuonna 1930 Helsingin yliopiston ylioppilaskunnan hallituksen jäsenenä sekä 1929–1930 Varsinaissuomalaisen osakunnan taloudenhoitajana. Kuuskoski toimi Akateemisessa Karjala-Seurassa (AKS), mutta erosi siitä, kun seuran enemmistö ei 27. huhtikuuta 1932 pidetyssä kokouksessa suostunut tuomitsemaan Mäntsälän kapinaa. Samaan aikaan erosi myös muita poliittiseen keskustaan suuntautuneita AKS:n jäseniä kuten Urho Kekkonen, V. J. Sukselainen, Martti Haavio, Kustaa Vilkuna, Heikki Hosia, Lauri Hakulinen ja V. A. Heiskanen.
Céline Dion
Menestys kasvaa
Menestyksen lisäksi Dionin elämässä tapahtui muitakin muutoksia, sillä Angélil oli nyt paitsi hänen managerinsa, myös hänen rakastettunsa. Suhde pidettiin salassa, koska he pelkäsivät yleisön reaktiota 26 vuoden ikäeroon. Loppuvuodesta 1993 Celine paljasti pelottomasti yleisölle ensimmäistä kertaa rakastavansa manageriaan René Angélilia. He kihlautuivat ja menivät lopulta naimisiin joulukuussa 1994. Häät nähtiin televisiossa ympäri Kanadaa.
Reino Kuuskoski
Ura juristina ja virkamiehenä
Kuuskoski toimi vuosina 1932–1937 kotipaikkakuntansa Loimaan kauppalanjohtajana ja harjoitti siellä asianajajan ammattia. Sen jälkeen hän oli lyhyen aikaa maatalousministeriön vt. nuorempana hallitussihteerinä ja vuosina 1937–1944 korkeimmassa hallinto-oikeudessa (KHO) notaarina ja nuorempana hallintosihteerinä. Hän kuului vuosina 1939–1940 lainvalmistelukuntaan sen nuorempana jäsenenä. Jatkosodan aikana hän työskenteli Itä-Karjalan sotilashallinnossa. Sodan jälkeen Kuuskoski oli Lääkintöhallituksen asessorina vuosina 1944–1945 ja lyhyen aikaa oikeusministeriön kansliapäällikkönä vuonna 1945. Jälkimmäisessä ominaisuudessa hän joutui esittelemään valtioneuvostossa sotasyyllisyyslain, josta hän jätti pöytäkirjaan eriävän mielipiteen. Vuosina 1946–1947 hän oli eduskunnan oikeusasiamiehenä ja vuosina 1947–1955 KHO:n hallintoneuvoksena sekä samanaikaisesti 1951–1953 Yhteiskunnallisen korkeakoulun kunnallisoikeuden vt. yliopettajana.
Céline Dion
Menestys kasvaa
Kolmannen englanninkielisen levynsä The Colour of My Love omistusosassa hän nimesi Angélilin ”rakkauden värikseen”. Levyä myytiin Yhdysvalloissa kuusinkertaisesti platinalevyn verran. Menestyksiä olivat cover-kappale Jennifer Rushin ”The Power of Love”, joka oli Yhdysvalloissa listojen kärjessä neljä viikkoa, ja ”When I Fall in Love". Britanniassa hän sai suurta suosiota kappaleella ”Think Twice”. Tämä kappale ja levy pysyivät Britannian listojen kärjessä viisi viikkoa peräkkäin, minkä jälkeen ”Think Twice” oli kärjessä vielä kaksi viikkoa. Single ylitti miljoonarajan, ja siitä tuli neljäs miljoonan myynyt naisartistin single Isossa-Britanniassa.
Vuonna 1995 Dion levytti kokoelman Carole Kingin kappaleita Tapestry Revisited, In My Life (kokoelma Beatlesin kappaleita tuottaja George Martinin kunniaksi).
Dion julkaisi edelleen ranskankielisiä levyjä englanninkielisten levytysten välissä, esimerkiksi albumit Dion chante Plamondon, Céline Dion à l’Olympia (1994) ja D’eux (tunnetaan myös nimellä The French Album) vuonna 1995.
Reino Kuuskoski
Ura juristina ja virkamiehenä
Kuuskosken erikoisala juristina oli hallinto-oikeus. Hän kirjoitti aiheesta runsaasti artikkeleita alan julkaisuihin. Kuuskosken vuonna 1949 julkaisemaa teosta Uusi kunnallislaki pidettiin pitkään aiheensa klassikkona.
Céline Dion
Menestys kasvaa
Maaliskuussa 1996 julkaistiin huippusuosion saanut levy Falling into You. Levyllä oli useita menestyskappaleita, kuten ensimmäinen kappale ”A Walk to Remember”, cover-versio Eric Carmenin kappaleesta ”All by Myself”, ja hitti ”Because You Loved Me”. Levy oli listojen kärjessä 11 maassa ja voitti Grammy-palkinnon sekä ”vuoden levy” että ”paras poplevy” -kategorioissa 39. vuosittaisessa Grammy-juhlassa. Siitä tuli hänen siihen mennessä myydyin albuminsa. Se on saanut 11-kertaista platinaa Yhdysvalloissa, ja sitä on myyty noin 30 miljoonaa levyä ympäri maailman.
Reino Kuuskoski
Oikeusministerinä ja pääministerinä
Kuuskoski toimi vuosina 1953–1954 oikeusministerinä Sakari Tuomiojan virkamieshallituksessa. Vaikka Tuomiojan hallitus oli nimitetty osin Urho Kekkosen syrjäyttämiseksi pääministerin paikalta, Tuomioja halusi Kuuskosken mukaan hallitukseen, jotta se ei näyttäisi koostuvan pelkästään Kekkosen vastustajista. Kuuskosken lyhyenä ministerikautena saatettiin muun muassa lakikirjan julkaiseminen nykyaikaiselle kannalle.
Presidentiksi tullut Kekkonen nimitti Kuuskosken toimitusministeriömuotoisen virkamieshallituksen pääministeriksi, kun Rainer von Fieandtin virkamieshallitus sai eduskunnalta epäluottamuslauseen huhtikuussa 1958 vain muutamaa kuukautta ennen tulevia eduskuntavaaleja. Kuuskosken puolipoliittisessa hallituksessa oli ministerinä keskustapuolueiden edustajia, skogilaisia sosiaalidemokraatteja ja talouselämän edustajia. Hallitus jätti paikkansa vaalien jälkeen toimittuaan neljä kuukautta.
Céline Dion
Let’s Talk About Love ja Titanic
Let's Talk About Love julkaistiin samana päivänä kuin Titanic-elokuvan ääniraita (1997). Molemmilla levyillä oli tunnuskappale ”My Heart Will Go On”, jonka oli tehnyt James Horner, ja tuottajina olivat James Horner ja Walter Afanasieff. Aluksi Celine ei olisi halunnut levyttää ”My Heart Will Go Onia”, ja hänen miehensä ja managerinsa sekä tuottaja James Horner joutuivat taivuttelemaan häntä. Kappaleesta tuli kaikkien aikojen parhaiten myynyt orkesterimusiikkia sisältävä ääniraita. Levy jatkoi menestystään ja sai timanttilevyn Yhdysvalloissa. Se toi Dionille valtavasti paikallisia ja kansainvälisiä palkintoja, kuten monta Juno-palkintoa, kaksi Grammya (kappale itse sai neljä, ja kaksi annettiin kappaleen tekijöille) vuonna 1999, kolme World Music Awardsia ”World’s Best selling Canadian Female Recording Artist of the Year” ansiosta, ”World's Overall Best Selling Recording Artist of the Year” ja ”World’s Best Selling Canadian Recording Artist of the Year”. Hän sai myös palkintoja saavutuksistaan Euroopassa ja Aasiassa. Vuonna 1998 hän sai kotimaassaan tunnustukset ”Officer of the Order of Canada” ja ”Officer of the National Order of Quebec” erinomaisesta panoksestaan nykymusiikkiin. Vuotta myöhemmin hänet nimettiin ”Canadian Broadcast Hall of Fame” -listalle.
Reino Kuuskoski
Perhe
Kuuskosken puoliso oli vuodesta 1932 farmaseutti Annikki Lähdekivi. Heillä oli kuusi lasta. Reino Kuuskosken poika, upseerikokelas Risto Kuuskoski kuoli joulukuussa 1957 vain 19-vuotiaana Elimäen Villikkalassa ohjaamansa lentokoneen maahansyöksyssä, jonka tarkkaa syytä ei koskaan saatu selville. Tapaus vauhditti Suomen ilmavoimien kaksi vuotta myöhemmin tekemää päätöstä luopua vaarallisena pidetystä Valmet Vihuri -konetyypistä.
Céline Dion
Ennen taukoa
Walesin prinsessa Dianan kuoleman jälkeen Dion osallistui hänen muistokseen tehdylle kaksoisalbumille. Uransa huipulla Dionia pyydettiin esiintymään amerikkalaisen musiikkikanavan VH1:n Divas Live -ohjelmaan, jossa oli muitakin supertähtiä, kuten Aretha Franklin, Mariah Carey, Gloria Estefan ja Shania Twain, ja se vakiinnutti hänen asemaansa yhtenä nykymusiikin suurimmista diivoista.
Reino Kuuskoski
Perhe
Reino Kuuskoski oli entisen kansanedustajan ja ministerin Eeva Kuuskosken setä.
Céline Dion
Ennen taukoa
Vuonna 1999 Dion julkaisi levyn All the Way... A Decade of Song. Siinä oli hänen aikaisempia menestyksiään, kuten ”Beauty and the Beast”, ”The Power Of Love”, ”Because You Loved Me”, ”I’m Your Angel” ja klassikko ”My Heart Will Go On” sekä lisäksi seitsemän uutta kappaletta, muun muassa ”Thats The Way It Is”, uusi versio Roberta Flackin esittämästä kappaleesta ”The First Time Ever I Saw Your Face”, duettona Frank Sinatran kanssa kappale ”All The Way” (jonka hän omisti miehelleen), ja ”Then You Look at Me” (elokuvasta Bicentennial Man, johon kappaleen olivat tehneet jälleen Horner ja Jennings). Mutta juuri kappaleita ”The First Time Ever I Saw Your Face” ja ”All The Way” kriitikot pitivät kehnoina, sillä niiltä puuttui hänen aikaisempi hillitty tyylinsä. . Levyyn liittyvä videoita ja live-esityksiä sisältävä DVD julkaistiin samaan aikaan. Tällä levyllä Dion kertoi yleisölle pitävänsä taukoa musiikista ja keskittyvänsä perheeseen.
Uratauko
Dionin yksityiselämä kääntyi huonoon suuntaan, kun hänen miehellään René Angélililla todettiin kurkkusyöpä. Dion päätti keskittyä enemmän perhe-elämään ja kertoi väliaikaisesta tauosta, jotta pystyisi viettämään enemmän aikaa kotona ja hankkimaan lapsen. Uudenvuodenaattona 1999 Montrealissa Dion piti viimeisen taukoa edeltäneen esityksensä. Hedelmällisyyshoitojen jälkeen hän synnytti pojan, René-Charles Angélilin, tammikuussa 2001. Hänen poikansa kastetilaisuus 25. heinäkuuta televisioitiin suorana lähetyksenä ympäri Kanadan. Hän päätti kasvattaa poikansa monikieliseksi ja suunnitteli panevansa tämän kouluun, jossa voisi oppia englantia, ranskaa ja espanjaa.
Dionin tauon aikana julkaistiin lokakuussa 2000 kokoelmalevy The Collector’s Series…Volume One….
Paluu
A New Day Has Come, joka ilmestyi maaliskuussa 2002, päätti hänen kahden vuoden taukonsa musiikkimaailmasta. Levy pääsi heti listaykköseksi 17 maassa ja myi yli Yhdysvalloissa ensimmäisen viikkonsa aikana, joka oli suurin ensimmäisen viikon levymyynti sinä vuonna. Levyllä on muun muassa kappaleet ”A New Day Has Come”, ”I’m Alive” (jota käytetään elokuvassa Stuart Little 2), ”The Greatest Reward”, joka on muunnelma kappaleesta ”L’envie d'aimer” (”Halu rakastaa”), kappale ranskalaisesta musikaalista Les dix Commandements (elokuva The Ten Commandments), ja cover Etta Jamesin hitistä ”At Last”. Levyn suosio jatkui, ja sitä on sen jälkeen myyty kolminkertaista platinaa Yhdysvalloissa ja kuusinkertaista platinaa eli Kanadassa, koko maailmassa yli 12 miljoonaa.
Musiikillisen suosionsa lisäksi Dionista on myös tullut yrittäjä. Hän kehitti oman parfyymin, josta tuli yksi vuoden 2003 myydyimmistä parfyymeistä, hänellä on oma lehti Céline Dion Magazine, ja hän avasi Nickles-nimisen ravintolaketjun Kanadassa ja Yhdysvaltojen pohjoisosissa, mutta luopui siitä jo 1997.
25. maaliskuuta 2003 hän aloitti A New Day show’nsa Las Vegasissa, ja hänen levynsä One Heart julkaistiin samaan aikaan kuin singlet, joista yksi, ”Have You Ever Been in Love”, pysytteli 14 viikkoa Billboard Adult Contemporary listan toisella sijalla, kuten myös uusi versio Roy Orbisonin kappaleesta ”I Drove All Night”. Levy on IFPI:n mukaan vuoden kymmenenneksi myydyin levy.
Dionin ranskankielinen levy 1 fille & 4 types (suom. Yksi tyttö & neljä kaveria) julkaistiin lokakuussa 2003. Levyn S’il suffisait d’aimer tavoin tämänkin nauhoittamiseen meni vain viisi kuusi päivää, ja se on Dionin ja Jean-Jacques Goldmanin yhteistyötä. Heidät toi yhteen kolme yhteistä ystävää, Gildas Arzel, Eric Benzi ja Jacques Veneruso, jotka olivat aikaisemmin työskennelleet hänen kanssaan levyjen S'il suffisait d’aimer ja D’eux (tunnetaan myös nimellä The French Album) kanssa. Kriitikot ovat sanoneet sitä Dionin parhaaksi ja luonnollisimmaksi levyksi. Dion itse puhuu siitä ”nautinnon albumina”. Levyn ensimmäinen single, ”Tout l’or des hommes”, teki ennätyksen oltuaan lähimmäksi kärkeä päässyt ranskankielinen kappale BDS-ajan National (English) CHR Audience -listalla.
Vuonna 2004 Dion levytti ranskalais-quebeciläisen elokuvan Nouvelle-France tunnuskappaleen ”Ma Nouvelle-France”, jonka tekivät Luc Plamondon ja Patrick Doyle ja tuotti Christopher Neil. Heinäkuussa 2004, ”You and I”, uuden Air Canada mainoskampanjan sävelmä, pääsi Nielsen BDS:n mukaan ensimmäiseksi Kanadan ”mainstream adult contemporary” luokassa. A New Day… Live in Las Vegas levyllä ylimääräisenä ollut kappale oli yksi Top 100 -listan pyydetyimpiä singlejä Kanadan radioasemilla 23 viikon ajan.
Suosio jatkui kun Dion julkaisi ensimmäisen konseptialbuminsa Miracle lokakuussa 2004. Sen tuotti David Foster, ja se kuului Dionin ja valokuvaaja Anne Geddesin käynnistämään multimediaprojektiin. Levyn teema keskittyi vauvojen ympärille, ja se oli saatavilla kolmena eri versiona: ”Limited Edition” CD/DVD sisälsi 60-sivuisen version Miracle-kirjasta, Miracle CD:n ja ”making of the CD” DVD:n; 180-sivuisen kirjan ja Miracle CD:n sekä kirjan tekemisen taustoista kertovan DVD:n. Tammikuussa 2005, Miracle sai platinaa Yhdysvalloissa RIAA:n mukaan.
2. heinäkuuta 2005 Dion lähetti taltioidun esityksen kappaleestaan ”Love Can Move Mountains” Ontarioon Kanadaan osana maailmanlaajuisia Live 8 -konsertteja. Samana vuonna hän levytti kappaleen vDance With My Father” levylle So Amazing, joka on kunnianosoitus edesmenneelle Luther Vandrossille. 3. lokakuuta samana vuonna hän julkaisi levyn On Ne Change Pas, kokoelman menestyneimpiä ranskankielisiä kappaleitaan.
Katrina-hurrikaanin jälkeen Céline Dion on arvostellut julkisesti presidentti George W. Bushin Irakin sotaa koskevia ratkaisuja ja hidasta reagointia hurrikaanin uhrien auttamisessa. Céline Dionin voimakas liikuttuminen yllätti yleisön, kun hän puhkesi kyyneliin keskustellessaan ikävistä tapahtumista. Hän lupasi lahjoittaa miljoonaa dollaria avustustöihin.
A New Day… Live in Las Vegas
A New Day… Live in Las Vegas koostuu tanssista, musiikista ja visuaalisista tehosteista. Esityksessä Dion esittää kappaleitaan tanssijoitten ja tehosteiden tahdittamana. Vaikka kriitikot eivät arvostaneetkaan show’ta, yleisö otti sen hyvin vastaan, ja se oli loppuunmyyty joka kerta ensi-iltansa jälkeen maaliskuussa 2003. Syyskuussa 2004 sopimusta jatkettiin vuoteen 2007 saakka.
Vuoden 2005 ensimmäisellä puoliskolla Dionin esitykseen myytiin 322 000 lippua ja se sai voittoa 43,9 miljoonaa dollaria, kertoo kauppalehti Pollstar. Billboard sijoitti hänen esityksensä toiseksi ”Mid-Year Concert Chart” -listalla. 17. heinäkuuta 2005 mennessä Dion on myynyt loppuun 315 384:stä Las Vegasissa järjestettävistä show’sta. Viimeisen Las Vegasin konserttinsa hän piti 15. joulukuuta 2007. Kaikkiaan esityksiä oli 713. Ne keräsivät yleisöä noin kolme miljoonaa, joista suurin osa lähialueelta.
Maailmankiertue 2008–2009
Las Vegasin jälkeen Dion ei jäänyt lepäämään laakereillaan. Marraskuussa julkaistun Taking Chances levynsä myötä hän on lähdössä kiertueelle. Taking Chances -nimeä kantava kiertue on hänen kiertueistaan suurin. Se käsittää yli 25 maata ja noin sata konserttia. Kiertueella Celine Dion esiintyi ensimmäistä kertaa Suomessa.
Helmikuussa 2010 Yhdysvalloissa, Australiassa, Englannissa, sekä muutamissa muissa maissa tuotiin teatterilevitykseen ”Celine Through The Eyes of The World” -musiikillinen kaksituntinen dokumentaarileffa maailmankiertueen vaiheista. Esityksiä oli vain yhden viikon ajan. Loppukeväästä dokumentti julkaistaan yhdessä Taking Chances -DVD:n mukana.
Paluu Vegasiin 2011–2016
Lähes kaksi vuotta kestäneen maailmankiertueen jälkeen Dion palasi Las Vegasiin Caesars Palaceen kolmeksi vuodeksi, jonne hänelle suunniteltiin kokonaan uusi show. Hän esiintyi yli 30-henkisen orkesterin kanssa laulaen klassikoitaan ja Hollywoodista tuttuja elokuvasävelmiä. Kokonaisuutta täydensi vastaavanlainen visualisointi, kuten A New Dayssä. Ensi-ilta oli maaliskuussa 2011. Esityksiä oli 70 vuodessa.
Vuoden 2012 alussa Celine ilmoitti levyttävänsä parhaillaan uutta materiaalia. Dionin ranskankielinen albumi Sans attendre julkaistiin marraskuussa 2012. Uusi englanninkielinen albumi Water and a Flame julkaistiin syksyllä 2013.
Dionin aviomies René Angélil kuoli syöpään 14. tammikuuta 2016. Dionin veli Daniel kuoli syöpään kaksi päivää myöhemmin. Hän oli 59-vuotias.
Uusi maailmankiertue ja Courage: 2018–
Dion julkaisi 3. maaliskuuta 2018 uuden singlen ”Ashes” elokuvaan Deadpool 2. Kappaleen Remix-versio nousi Yhdysvaltojen ”Dance Club Songs” -listan kärkeen heinäkuussa. Kesäkuun ja elokuun aikana Dion teki 22 konsertin kiertueen Aasiassa ja Tyynellämerellä. Syyskuussa Dion ilmoitti jättävänsä Las Vegasin ja esiintyi Las Vegasin Ceasars Palacessa viimeisen kerran 8. kesäkuuta 2019.
Dion on työskennellyt uuden albuminsa Courage parissa, joka on määrä julkaista vuoden 2019 aikana. Albumin ensimmäinen single ”Flying on My Own” julkaistiin kesällä 2019. Albumin julkaisua seuraa kolmen vuoden pituinen maailmankiertue.
Urasaavutuksia
pienoiskuva|150px|Celinen tähti [[Hollywood Walk of Famella vuonna 2004.]] Céline Dionin levyjä on RIAA:n mukaan myyty Yhdysvalloissa yli 47 miljoonaa ja Euroopassa IFPI:n mukaan 40 miljoonaa, mikä tekee hänestä Euroopan parhaiten myyneen naisartistin. Maailmanlaajuisesti yli 180 miljoonan albumin ja 35 miljoonan singlen myynnillään hän sijoittuu yhdeksi eniten myyneistä naisartisteista musiikin historiassa.
Dion on Kanadan musiikkihistorian menestynein artisti.
15. syyskuuta 2004 Dion sai Diamond-palkinnon World Music Awards tilaisuudessa, kun hänen levyjään oli myyty hänen uransa aikana 175 miljoonaa. Vain yksi naisartisti, Mariah Carey, on saanut palkinnon häntä ennen.
Eurovision laulukilpailun voitto Sveitsin edustajana vuonna 1988.
Hänen arvioitu varallisuutensa on 320–400 miljoonaa dollaria.
Vuonna 1998 hän sai kaksi kaksi kotimaista kunnianosoitusta peräkkäisinä päivinä: 30. huhtikuuta hänen kotilääninsä teki hänestä ”Officer of the National Order of Quebec”, ja 1. toukokuuta hänestä tuli ”Officer of the Order of Canada”.
Hän sai tähden Kanadan ”Walk of Famelle” Torontoon 25. kesäkuuta 2003, ja tähden Hollywood Walk of Famelle vuonna 2004.
The French Albumia on myyty yli yhdeksän miljoonaa kappaletta ympäri maailman, ja se on kaikkien aikojen myydyin ranskankielinen levy.
Yhdysvalloissa Dion, Britney Spears, Madonna, Mariah Carey, Whitney Houston, Shania Twain, ja Dixie Chicks ovat ainoat naisartistit, jotka ovat saaneet useita Diamond (myyty yli kymmenen miljoonaa levyä) -palkintoja.
Yhdysvalloissa The Billboard Hot 100 -lista on rankannut Dionin: viisi kertaa sija yksi, kymmenen kertaa ”Top 10” ja 24 kertaa ”Top 100” single. The Billboard 200 -levylistalla: neljä kertaa sija yksi ja yhdeksän kertaa ”Top 10”.
Céline Dion esitti elokuvasta Titanic kappaleen ”My Heart Will Go On”, joka on 1990-luvun toiseksi myydyin cd ja kaikkien aikojen myydyin orkesterimusiikkia sisältävä ääniraita. Lisäksi hänen levynsä Falling into You ja Let's Talk About Love ovat molemmat kolmannella sijalla, kun niitä kumpaakin on myyty yli 30 miljoonaa kappaletta.
Celine Dionin versio AC/DC:n kappaleesta ”You Shook Me all Night Long” valittiin Total Guitar -lehden toimittajien äänestyksessä kaikkien aikojen huonoimmaksi coveriksi.
Laulu
Celine Dionin laulutyyli on lyyrinen ja sanoitukset ovat ilmaisuvoimaisia. Vuonna 2003 hän oli yhdeksäs MTV:n MTV’s 22 Greatest Voices in Music -listalla. Cove-lehden The 100 Outstanding Pop Vocalists -listalla Dion oli neljäs edellään vain Christina Aguilera, Mariah Carey ja Michael Jackson.
Karvatuppi
Karvatuppi on ihmisellä ihon orvaskedessä sijaitseva, karvan juurta ympäröivä ihon osa. Karvatuppea ympäröivät useimmiten hiki- ja talirauhanen, joista johtavat kanavat tuppeen.
Karvatupen tulehdus
Karvatupen tulehdus voi johtua esimerkiksi sisäänkasvaneesta ihokarvasta. Sisäänkasvanut ihokarva on karva, joka ei jostakin syystä läpäise ihon päällimmäistä kerrosta, vaan alkaa kasvaa karvatupessa. Tämä voi johtua esimerkiksi jatkuvasta nyppimisestä aiheutuneesta karvan heikkoudesta.
Karvatupen tulehdus voi olla erittäin tuskallinen, jos karvatuppeen kasaantuu esimerkiksi talia siten, että tuppi alkaa toimia talin "varastona". Yleensä karvatupen tulehdus on vaaraton, jollei se leviä tai jollei iho ole päässyt tulehtumaan yritettäessä avata tai puhkaista syntynyttä pattia.
Haar
Cybotron
Cybotron oli yhdysvaltalainen elektronista musiikkia tuottava yhtye, jota pidetään teknon edelläkävijänä. Sen perustivat Juan Atkins ja Richard ”3070” Davis Detroitissa vuonna 1980. Kitaristi John ”Jon 5” Housely liittyi yhtyeeseen pian tämän jälkeen. Cybotron on julkaissut useita eri kappaleita, joita pidetään nykyään elektronisen musiikin klassikoina: näihin kappaleisiin lukeutuvat muun muassa ”Clear”, yhtyeen esikoisjulkaisu ”Alleys of Your Mind” sekä ”Cosmic Cars” ja ”R-9”.
Projektinhallinta
Projektinhallinta eli hankehallinta tarkoittaa resurssien (kuten työvoiman) organisointia ja hallintaa sellaisella tavalla, että projekti voidaan päättää suunnitellun sisältöisenä ja laatuisena, aikataulun sekä budjetin mukaisesti. Käytettäviin resursseihin luetaan esimerkiksi raha, työvoima, raaka-aineet, energia, tila ja palkat. Resurssien lisäksi huomioidaan esimerkiksi viestintä, laatu ja riskit.
Lyhyt projektinhallinnan historia
Projektinhallinnan isänä pidetään Henry Ganttia, joka kehitti projektin suunnittelu- ja seurantatekniikoita, mm. Gantt-kaavion. Gantt-kaavio kuvaa tehtäviä aikajanalla niiden ajoitusta osoittavien pylväiden avulla. Ganttia pidetään myös työnosituksen kehittäjänä. Työnosituksessa projekti jaetaan pieniin osiin, joiden pohjalta työn kulkua on helpompi hallita ja tehtävät voidaan jakaa eri vastuuhenkilöille. Seuraava kehitysvaihe oli PERT-malli ja kriittisen polun menetelmä, jotka perustuivat matemaattisiin malleihin.
1969 USA:ssa perustettiin Project Management Institute (PMI), joka palvelee projektinhallinnasta kiinnostuneita. 1981 PMI julkaisi kirjan A Guide to the Project Management Body of Knowledge (PMBOK), joka sisältää projektinhallinnassa yleisesti käytettyjä standardeja ja ohjeita. Euroopassa perustettiin 1967 International Project Management Association (IPMA), joka myös perusti IPMA Project Baseline:n. Organisaatiot tekevät parhaillaan yhteistyötä luodakseen kansainvälisen projektinhallinnan standardin.
Projektipäällikkö
Projektinhallinta on useimmiten projektipäällikön tehtävä. Projektipäällikkö ei useimmiten osallistu projektin muiden tehtävien tekemiseen, vaan lähinnä keskittyy projektin etenemisen varmistamiseen ja eri osapuolten yhteistyön varmistamiseen siten, että projektin riskit pienenevät. Projektipäällikkö toimii usein asiakkaan edustajana, ja siksi määrittelee ja toteuttaa asiakkaan tarpeet. Projektipäällikön tehtävänä on löytää paras mahdollinen kompromissi kolmen projektien resurssimuuttujan kesken: aika, kustannukset ja laatu. Jos jotain muuttujista muutetaan, se vaikuttaa automaattisesti kahteen muuhun: jos tavoitellaan parempaa laatua, projektin kustannukset tavallisesti nousevat ja kesto pitenee. Kommunikointi eri sidosryhmien kanssa on myös projektipäällikön tärkeimpiä tehtäviä.
Projektipäällikkö tekee projektin osituksen, tyypillisesti yhteistyössä muiden kokeneiden projektinjäsenten kanssa. Projektipäällikkö myös jakaa projektin tehtävät eri työntekijöille.
Projektinhallinnan tuotoksia
Menestyneiden projektien täytyy dokumentoida tavoitteet ja tuotokset riittävän hyvin. Nämä dokumentit toimivat projektin sponsorin, asiakkaiden ja projektin jäsenten odotusten linjaamiseksi.
Nämä dokumentit tallennetaan yleensä paikkaan, johon projektin sidosryhmillä on vapaa pääsy, esimerkiksi Intranetiin.
Projektinhallinnan suuntauksia
Projektinhallinnan suuntauksiin voidaan lukea erilaisia ketteriä, interaktiivisia, inkrementaalisia ja vaiheistettuja suuntauksia.
Perinteinen suuntaus
Perinteisesti projektihallinnassa on tiettyjä vaiheita, jotka tehdään yleensä samassa järjestyksessä:
Erityisesti suunnittelu-, toteutus- ja seurantavaiheet saattavat toistua useamman kerran. Esimerkiksi seurantavaiheessa saattaa nousta esiin ongelmia, jotka vaativat korjausta ja joskus myös projektisuunnitelmaa täytyy muuttaa näiden ongelmien poistamiseksi. Näistä vaiheista on erilaisia muunnelmia eri teollisuuden aloilla. Ohjelmiston kehittämisessä monet organisaatiot noudattavat Rational Unified Process (RUP) tai tuotekehitykselle tyypillistä vaiheistettua (ks. Cooper: stage-gate model) mallia.
Päättämiseen kuuluu postmortem (myös nimellä retrospective), jossa arvioidaan miten projekti sujui. Tarkoitus on antaa ryhmälle tilaisuus arvioida, mikä sujui hyvin ja mitä voi parantaa seuraavalla kerralla. Post-mortem voidaan suorittaa koko projektin lopussa, mutta se voi olla hyödyllinen myös jokaisen vaiheen jälkeen monivaiheisessa projektissa.
Kriittinen ketju
Kriittinen ketju on kriittisen polun ja TOC-teorian pohjalle rakennettu projektinhallintamenetelmä.
Ketterät suuntaukset
Perinteiset projektinhallinnan menetelmät, joissa projektin sisältö pyritään suunnitteluvaiheessa lukitsemaan, soveltuvat parhaiten kertaluonteisille projekteille, joissa on vain pieni tai kohtalainen määrä etukäteen tuntemattomia muuttujia. Koska varsinkin nykyaikaiseen tuote- ja ohjelmistokehitykseen sisältyy usein enemmän etukäteen tuntemattomia kuin tunnettuja muuttujia, sekä peräkkäisiä tuotejulkaisuja, on kehitetty tällaisille projekteille paremmin soveltuvia malleja, kuten ketterä ohjelmistokehitys, Extreme Programming ja Scrum. Ketterien mallien ajatellaan joskus soveltuvan vain pieniin projekteihin, mutta itse asiassa Apollo-avaruusohjelman menestys perustui osittain iteratiiviseen kehitysmalliin, jossa suunnitelmia, määrityksiä ja toteutusta tarkennettiin ajan myötä, kun toleranssit ja muut etukäteen tuntemattomat muuttujat opittiin tuntemaan paremmin.
Prosessipohjainen hallinta
Projektinhallintaan on liitetty usein prosessipohjainen asioiden hallinta, esimerkkinä tästä mainittakoon kypsyysmallit kuten CMMI ja ISO/IEC 15504 (SPICE – ).
Tuamasaga
Tuamasaga on yksi Samoan hallintoalueista, joka kattaa Upolun saaren keskiosat. Sen pinta-ala on 479 km2 ja vuoden 2016 väestönlaskennassa asukasluku oli 95 907.
LISA Pathfinder
LISA Pathfinder on ESAn ja NASAn yhteisen LISA-missio, joka toteutuu mahdollisesti 2020-luvulla, teknologian testilento. ESAn ja NASAn yhdessä toteuttama LISA Pathfinder laukaistaneen vuonna 2014.
Teknologiakoe
LISA-akronyymi tulee sanoista Laser Interferometry Satellite Antenna, laserinterferometrinen antenni, jolla mitataan gravitaatioaaltoja.
LISA Pathfinder on ESAn toinen ja ilmeisesti viimeinen SMART-luokan (Small Missions for Application Research and Technology) satelliitti. SMART-luotaimet ovat ESAn tiedeohjelman kehittämiä avaruusluotaimia, joiden tehtävä on periaatteessa enemmän teknologian kehitystä kuin tiedettä. Niiden kustannukset on rajattu noin 100 miljoonaan euroon, joka kustannuskatto on LISA Pathfinderin kohdalla ylitetty. Kyseessä on eräällä tavalla NASAn New Millennium -teknologiakoealusten eurooppalainen versio.
LISA Pathfinder piti alun perin laukaista vuonna 2009. Sen nykyinen hinta-arvio on 350 miljoonaa euroa, kun sen hinta oli mission hyväksymisen aikaan vuonna 2006 185 miljoonaa euroa.
Instrumentit
LISA Pathfinder testaa laserinterferometria-laitteita ja tarkkoja mikronewton-työntövoimatason Field Emission Electric Thrusters -tyyppisiä trustereita. Se koostuu vain yhdestä satelliitista, kun LISAssa on kolme satelliittia 5 miljoonan kilometrin päässä toisistaan. LISA Pathfinderin laitteet ovat ESAn LISA Test Package (LTP) ja NASAn Disturbance Reduction System (DRS).
Avaruusalus ja sen rata
Satelliitin massa on 1 900 kg, josta propulsiojärjestelmä painaa 1 420 kg.
LISA Pathfinder-satelliitin rakentaa englantilainen EADS Astrium Ltd. Saksalainen EADS Astrium GmbH rakentaa LTP-laitteen.
Brøndbyn kunta
thumb|right|250px|Kartta kunnan alueella sijaitsevista seurakunnista.
Brøndby on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 35 098 asukasta, ja sen pinta-ala oli 21,0 neliökilometriä. Kunnan keskustaajama on myös nimeltään Brøndby.
Kunta sijaitsee rannikolla noin 15 kilometriä Kööpenhaminasta länteen. Kunta koostuu neljästä osasta (Brøndbyøster, Brøndby Nord, Brøndbyvester sekä Brøndby Strand), joita erottavat isot viheralueet. Brøndbyvesterissä on kaksi pronssikautista hautapaikkaa ja muuallakin Brøndbyssä on tehty arkeologisia löytöjä. Nimi Brøndby esiintyy tanskalaisissa dokumenteissa ensimmäisen kerran 1020-luvulla.
Kunnassa oli vielä vuonna 1950 vain 5 000 asukasta, mutta asukasluku kasvoi aluerakentamisen myötä voimakkaasti aina 1970-luvun loppuun asti. Brøndbyssä asuu myös runsaasti maahanmuuttajia, niinpä kunnassa on asukkaita noin 80 eri maasta.
Brøndbyn läpi kulkee kolme isoa moottoritietä sekä Kööpenhamina–Roskilde ja Kööpenhamina–Køge -rautatiet. Kansainvälisesti tunnetun Brøndby IF -jalkapalloseuran kotistadion sijaitsee Brøndbyssä, lisäksi useimmilla tanskalaisilla urheilujärjestöillä on pääkonttorinsa Brøndbyssä. Brøndbyn huvivenesatamassa on 500 venepaikkaa.
Seurakunnat
Seuraavassa on esitetty luettelo kunnan alueella sijaitsevista seurakunnista. Luettelon numerot viittaavat oheisen kartan numeroihin.
Iso Herrailanjärvi
Iso Herrailanjärvi on Pirkanmaalla Pälkäneellä Pohjalahden kylän itäpuolella sijaitseva järvi.
Maantietoa
Järven pinta-ala on 2,8 hehtaaria ja se on 350 metriä pitkä ja 100 metriä leveä. Se on toinen Herrailanjärvistä, jonka rannoilla on ollut viljelevää asutusta. Järvellä ei ole kartan mukaan saaria ja sen rannassa mäellä sijaitsee yksi vapaa-ajan asunto. Sen rantaviivan pituus on 900 metriä ja sen rannat ovat metsämaata. Lounais- ja länsipuolella on peltoja ja maatila, jonka kautta kulkee Tursolaan johtava maantie.
Paavo Kasurinen
Paavo Kasurinen (4. elokuuta 1849 Kuopion maalaiskunta – 8. elokuuta 1925 Siilinjärvi) oli suomalainen maanviljelijä ja valtiopäivämies.
Iso Herrailanjärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Pälkäneveden alueeseen (35.714) se kuuluu. Järven vedenpinnan korkeus on 97,9 metriä mpy. Siihen laskee kolme ojaa. Luoteesta tulee Leppäoja, joka on Innasjärven laskuoja ja pohjoisesta laskee Pienen Herrailanjärven laskuoja. Se saa vettä myös Sulkajärvestä ja Mutajärvestä. Järven laskuoja Myllyoja laskee Pälkäneveden Tyrynselkään. Myllyojalla on pudotusta 13,7 metriä.
Paavo Kasurinen
Kasurisen vanhemmat olivat Paavo Matinpoika Kasurinen ja Anna Marketta Pekantytär Zachaus ja puoliso Eeva Sofia Väänänen. Kasurinen oli maanviljelijä ja kunnallismies ja talonpoikaissäädyssä Kuopion tuomiokunnan edustaja valtiopäivillä 1899 ja 1900. Viimeksi mainituilla hän oli laki- ja talousvaliokunna varajäsen. Kasurinen teki valtiopäivillä muun muassa liikenneyhteyksiä ja kanavien rakentamista koskevia esityksiä.
Iso Herrailanjärvi
Historiaa
Vuoden 1855−1856 Kalmbergin kartastossa järvien nimet mainitaan muodossa ”Herransilda lammet”, mikä viittaisi maantiesiltaan. Seudun nykyiset pellot olivat tuolloin niittymaita. Vuoden 1957 peruskartassa myös järven koillispuolella oli peltomaata
Avellinon maakunta
Avellinon maakunta on yksi Italian maakunnista. Se sijaitsee Campanian alueella Etelä-Italiassa, ja sen pääkaupunki on Avellino. Maakunta on pinta-alaltaan 2 792 neliökilometriä ja asukkaita siellä oli vuoden 2015 lopussa 427 936. Maakunnassa on 118 kuntaa.
Avellinolle ovat tyypillisiä pikkukaupungit: vain kahden kaupungin asukasluku on yli 20 000: pääkaupunki Avellinon (57 000 as.) ja Ariano Irpinon (23 000 as.). Arianon kaupungin lisäksi koko maakuntaa kutsutaan myös Irpinoksi vanhan sutta tarkoittavat hirpoius-sanan mukaan. Avellinossa elää edelleen susia.
Avellinossa tuotetaan kolmannes koko Italian hasselpähkinöistä sekä kastanjoita, viiniä, kirsikoita, juustoa ja tryffeleitä.
Miko (nimi)
Miko on miehen etunimi. Suomalaisena nimenä se on lyhyt muoto nimestä Mikael.
Miko esiintyy sekä naisen että miehen nimenä myös Japanissa, miehen nimenä myös chickasaweilla. Siellä se kuitenkin on aivan eri alkuperää: japaniksi Miko merkitsee kaunista lasta, chickasawin kielellä johtajaa.
Suomessa nimi Miko annettiin ensimmäisen kerran vasta vuonna 1959, mutta sittemmin nimi on yleistynyt. Vuoden 2019 loppuun mennessä nimen on saanut noin 3 080 henkilöä.
2750 Loviisa
2750 Loviisa on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty suomalaiskaupungin mukaan.
Loviisan likimääräinen läpimitta on 11 kilometriä. Kohde sijaitsee Auringosta suunnilleen 2,21 kertaa niin kaukana kuin Maa, ja sen kierros Auringon ympäri kestää noin 3 vuotta ja 3 kuukautta.
Mohamed ElBaradei
Mohamed ElBaradei (arabiaksi محمدالبرادعئ, s. 17. kesäkuuta 1942) on egyptin varapresidentti ja Kansainvälisen atomienergiajärjestön (IAEA) entinen johtaja.
ElBaradei opiskeli oikeustiedettä Kairossa ja New Yorkissa. Hän toimi maansa YK-edustajana New Yorkissa ja Genevessä. 1970-luvulla hän toimi Egyptin ulkoministerin erityisavustajana, 1980-luvulla hän siirtyi YK:n palvelukseen. Kansainvälinen atomienergiajärjestö valitsi hänet puheenjohtajakseen vuonna 1997 ja kaksi kertaa uudelleen. Vuonna 2009 hän luopui tehtävästä 67-vuotiaana.
Nobel-palkinto
Mohamed ElBaradei sai yhdessä IAEA:n kanssa vuoden 2005 Nobelin rauhanpalkinnon. Perusteeksi Nobel-komitea mainitsi palkittujen ”ponnistelut ydintekniikan sotilaallisen käytön ehkäisemiseksi sekä ydinvoiman rauhanomaisen käytön parhaan mahdollisen turvallisuuden varmistamiseksi”. Lisäksi Nobel-komitea korosti IAEA:n ja ElBaradein ”keskittäneen menneinä vuosikymmeninä tarmonsa vähentääkseen ydinaseiden merkitystä kansainvälisessä politiikassa ja tähdänneen niiden kieltämiseen. Se, ettei maailma ole tässä suhteessa kokenut juurikaan edistystä viime aikoina, tekee ydinaseiden vastustamisen entistäkin tärkeämmäksi”.
Moraalinen varustautuminen
Moraalinen varustautuminen,  MRA oli kansainvälinen korkeakirkollinen hengellinen järjestö, joka syntyi 1938 pastori Frank N. D. Buchmanin johtamasta Oxfordin ryhmäliikkeestä. Buchman johti järjestöä 23 vuotta, 1938–1961.
Alkuun järjestö koostui Buchmanin omista kannattajista, ja nimi oli vain lisäys. Nimeä käytti ensimmäisenä 1938 H. W. Austin toimittamassaan kirjassa Moral Rearmament (The Battle for Peace). Buchman ja muut Oxfordin ryhmäliikkeen johtajat mieltyivät siihen, ja niin entisestä Oxfordin ryhmäliikkeestä tuli Moral Re-Armament eli Moraalinen varustaututuminen. Järjestö kannusti jäseniään osallistumaan politiikkaan ja yhteiskunnalliseen toimintaan ja keskusteluun. Varsinkin kylmän sodan aikana sen keskeisiä ajatuksia oli, että maailman muutos lähtee ihmisestä itsestään.
Suomessa MRA oli voimakkaimmin julkisuudessa 1950- ja 1960-luvuilla, ja sen näkyvimpiä edustajia oli Kokoomuksen kansanedustaja Margit Borg-Sundman. MRA alkoi tuolloin kylmän sodan hengessä vetää jyrkkää rajaa kommunismiin. MRA:n suomalaisten kannattajien tausta oli kommunisminvastainen ja länsimyön­teinen, he olivat usein talouselämän pii­ristä.
Järjestön uusi englanninkielinen nimi on vuodesta 2001 ollut Initiatives of Change.
Aiheesta muualla
MRA
Initiatives of Change
Kuolemanmarssi (holokausti)
thumb|260px|Kuolemanmarssi-muistomerkki [[Blievenstorfissa Saksassa.]]
Keskitysleirivankien kuolemanmarssit olivat toisen toisen maailmansodan loppuvaiheessa saksalaisten järjestämiä kuolemanmarsseja, joilla natsit siirsivät keskitysleirien vankeja lähestyvien rintamalinjojen tieltä sisemmälle Saksaan. Tuhannet heikkokuntoiset vangit pakotettiin tällaisille marsseille pääasiassa talvella 1944–1945.
Toisen maailmansodan loppuvaiheessa liittoutuneet – Yhdysvaltain, Ison-Britannian, Neuvostoliiton ja Ranskan joukot – saartoivat Saksaa joka puolelta. Vihollisten lähestyessä saksalaiset päättivät hylätä keskitysleirit ja tuhota kaiken todistusaineiston niiden olemassaolosta.
Suurin ja tunnetuin kuolemanmarssi tapahtui tammikuussa 1945 puna-armeijan edetessä idästä Puolasta kohti Saksaa. Yhdeksän päivää ennen kuin neuvostoarmeija saavutti Auschwitzin leirin, saksalaiset marssittivat 60 000 vankia leiristä juniin. Noin 15 000 kuoli matkalla. Myös kirjailija Elie Wiesel, joka selvisi holokaustista ja sai vuoden 1986 Nobelin rauhanpalkinnon, pakotettiin kuolemanmarssille Auschwitzista Buchenwaldiin. Hän kuvaa marssia vuonna 1958 ilmestyneessä romaanissaan Yö.
Akselin kaltevuus
thumb|Maan akselin kaltevuus
Jupiter pyörii lähes pystyssä, mutta Uranuksen akseli on lähes ratatason suuntainen. Maan ja Marsin akselikallistuman suuruus vaihtelee tuhansien vuosien kuluessa, minkä on arveltu vaikuttaneen jääkausien syntymiseen. Myös Maan akselikallistuman suunta vaihtelee noin 26 000 vuoden jaksoksi, mitä sanotaan prekessioksi. Yleisestä poikkeavien akselin kaltevuuksien arvellaan johtuneen suurista katastrofaalisista törmäyksistä planeettojen muodostumisen aikana.
Taivaankappaleiden akseleiden kaltevuuksia
Akselin kaltevuuden kulmaa määritettäessä täytyy tietää missä suunnassa on pyörimisakselin pohjoisnapa (=planeetan pohjoisnapa) ja kiertoradan akselin pohjoisnapa.
Perinteisesti pohjoisnapa on määritelty oikean käden säännöllä: jos käden sormien suunta vastaa pyörimissuuntaa, on pohjoinen ylös nostetun peukalon suunnalla. Tällä tavalla määriteltynä Aurinkokunnassa on kaksi planeettaa joiden pohjois- ja etelänavat ovat "ylösalaisin": Venus ja Uranus. Niiden lisäksi ylösalaisin olevat navat tiedetään olevan myös suurella transneptunisella kohteella, Plutolla. Toisaalta Kansainvälinen tähtitieteellinen unioni (engl. lyh. IAU) määritti vuonna 1982 taivaankappaleen pohjoisnavan olevan se napa, joka on Maan kiertoradan pohjoispuolen suunnalla. Edellä mainituista syistä Venukselle, Uranukselle ja Plutolle voidaan ilmoittaa kaksi eri lukua akselin kaltevuudelle.
Belgian Grand Prix 2001
Belgian Grand Prix 2001 oli Formula 1 -kauden 14. osakilpailu, joka ajettiin 2. syyskuuta 2001 Spa-Francorchampsin radalla Belgiassa. Kilpailun voitti Ferrarilla ajanut Michael Schumacher, jolle voitto oli jo kauden kahdeksas. Voitto oli Schumacherille uran 52:s ja näin ollen Schumacherista tuli siihen mennessä eniten osakilpailuja voittanut F1-kuljettaja.
Bromsgrove
Bromsgrove on noin asukkaan kaupunki ja hallintopiiri Worcestershiren kreivikunnassa läntisessä Keski-Englannissa, Birminghamista lounaaseen. Ennen 1800-lukua Bromsgrovessa harjoitettiin villakauppaa, ja 1800-luvulla kaupunkiin syntyi huomattava naulantuotannon keskittymä. Myöhemmin tilalle tuli konetekniikkaa ja autoteollisuutta. Kaksituhatluvulla merkittävimmiksi elinkeinoiksi ovat tulleet kauppa, sosiaali- ja terveysala sekä moottoriajoneuvojen huolto.
Bromsgroven lukion vanhimmat osat ovat peräisin vuodelta 1533, ja kaupungissa on säilynyt useita ristikkotaloja, esimerkiksi vuonna 1572 rakennettu Hope Pole Inn eli ’Humalasalon kievari’. High Streetillä on useita yrjöjenaikaisia taloja. Suosituimpia matkailukohteita ovat Avoncroftin ulkomuseo ja lähistön kolme luonnonpuistoa: Lickey Hills, Clent Hills ja Waseley Hills. Kaupungin kaakkoispuolella sijaitsee Worcesterin–Birminghamin kanavaan kuuluva Tardebiggen sulkusarja, Ison-Britannian pisin kytkysulku. Siihen kuuluu 30 sulkua, joiden korkeusero on yhteensä 66 metriä.
Bromsgroven ulkopuolella hallintopiiri on pääosin maaseutua, jota täplittävät pikkukylät, kuten Alvechurch, Catshill, Bournheath, Hagley, Blackwell, Barnt Green, Wythall ja Rubery. Sen pinta-ala on 217 neliökilometriä ja väkiluku oli vuonna 2011 noin.
Raunioissa
Raunioissa on suomalaisen death metal -yhtye Sotajumalan neljäs ja viimeiseksi jäänyt studioalbumi. Se julkaistiin 16. tammikuuta 2015 yhtyeen oman yrityksen Sotajumala Yhtiöiden kautta. Albumi on yhtyeen ensimmäinen sitten vuonna 2010 julkaistun Kuolemanpalveluksen jälkeen. Pitkään levytystaukoon vaikuttivat osaltaan Sotajumalan edeltävän levy-yhtiön Cobra Recordsin toiminnan lopettaminen sekä motivaation puute. Albumi nousi heti ensimmäisellä myyntiviikollaan Suomen virallisen albumilistan neljännelle sijalle.
Albumi äänitettiin kesämökillä Jyväskylän Vesangassa. Kappaleesta "Sinä et ole yhtään mitään" kuvattiin musiikkivideo.
Juhana Katina
Juhana (Johannes) Katina (4. helmikuuta 1811 Kalanti – 8. toukokuuta 1866 Kalanti) oli suomalainen maanviljelijä ja valtiopäivämies.
Katinan vanhemmat olivat maanviljelijä Kaarle Kaarlenpoika Ahl ja Sara Juhontytär ja puoliso vuodesta 1840 Maija Greta Juhontytär Hannula (k. 1881). Katina oli talonpoikaissäädyssä Vehmaan tuomiokunnan edustaja valtiopäivillä 1863–1864.
MTR
MTR tarkoittaa seuraavia asioita:
Tuulomajoen vesistö
Tuulomajoen vesistö (vesistöaluetunnus 72) on Suomen päävesistöalue, jonka laskujoki Tuulomajoki laskee Barentsinmeren Kuolanvuonoon. Se alkaa Nuorttijärven eteläosasta katsoen kolmelta pääsuunnalta. Lounaasta päähaara on Hirvasjoen haara, johon liittyy yläjuoksun alemmalla osuudella idästä Vujoki. Länsilounaasta yhtyy Nuorttijoen reitti ja Nuorttijoen länsipuolelta Jaurujoki. Lännestä Nuorttijärven pohjoisosaan virtaa Ivalosta lähtöisin oleva Luttojoki sivujokineen, joista pohjoisin lähinnä Nuorttijärveä on Akkajoki. Suomen puolella Luttojoen eteläinen sivujoki on Suomujoki. Erään lähteen mukaan Tuulomajoen vesistön valuma-alueen pinta-ala on 25800 neliökilometriä, josta 3241 neliökilometriä kuuluu Suomelle ja 22559 neliökilometriä Venäjälle. Toisen lähteen mukaan valuma-alueen pinta-ala on 21 140 neliökilometriä, josta 3 241,02 neliökilometriä kuuluu Suomelle ja 17 898,98 neliökilometriä Venäjälle.
Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Nuorttijärven koillisosassa on ensimmäinen vesistön ja samalla joen vesivoimaloista, Ylä-Tuuloman vesivoimalaitos, mistä virtaa Tuulomajoki kohti Barentsinmerta, Pohjoista jäämerta.
Ennen Kuolaa on toinenkin vesivoimalaitos, edellistä vähätehoisempi Ala-Tuuloman vesivoimalaitos.
Andy Samberg
David Andrew ”Andy” Samberg (s. 18. elokuuta 1978 Berkeley, Kalifornia, Yhdysvallat) on yhdysvaltalainen Emmy- ja Golden Globe -palkittu näyttelijä, koomikko ja käsikirjoittaja. Hän on ollut Saturday Night Livessä ja hän on esiintynyt Premiun Blendissä ja Sukuvika-sarjassa. Samberg näytteli pääroolia elokuvassa Hot Rod vuonna 2007. Hän näytteli myös elokuvissa I Love You, Man ja That's My Boy. Hän on komediabändi The Lonely Islandin jäsen. Vuodesta 2013 hän on näytellyt komediasarjassa Brooklyn Nine-Nine, josta hänet palkittiin Golden Globella.
Anders Aukland
Anders Aukland (s. 12. syyskuuta 1972 Tønsberg, Norja) on norjalainen maastohiihtäjä, olympiavoittaja ja maailmanmestari.